Omul de afaceri Ovidiu Tender scapă de o parte din pedeapsa la care a fost condamnat definitiv în iunie 2015. Din pedeapsa de peste 12 ani de închisoare primită în dosarul RAFO CAROM, Tribunalul Arad a scăzut peste trei ani, considerând că abuzul în serviciu a fost dezincriminat parțial.

Decizia Tribunalului Arad nu este una definitivă și poate fi contestată la Curtea de Apel Timișoara.

Ovidiu Tender execută o pedeapsă de 12 ani și șapte luni închisoare începând cu luna iunie a anului 2015. Tribunalul Arad i-a scăzut trei ani și șase luni din această pedeapsă, ca urmare a constatării faptului că abuzul în serviciu pentru care Ovidiu Tender primise o parte din această pedeapsă a fost dezincriminat prin decizia Curții Constituționale din iunie 2016. Ca urmare, îi mai rămân omului de afaceri de executat nouă ani și două luni de închisoare, din care a executat deja aproape doi ani.

El fusese condamnat nu numai pentru abuz în serviciu, ci și pentru fapte de spălare de bani și constituirea unui grup infracțional organizat.

Citiți și: Pedeapsă de abuz în serviciu, anulată în baza Deciziei CCR

EXCLUSIV. Prima anulare a unei condamnări pentru abuz în serviciu

Parchetul General: Prin decizia CCR din iunie 2016 nu a fost "dezincriminată” infracţiunea de abuz în serviciu

Motivarea instanței în cazul anulării abuzului în serviciu de la Alba-Iulia

Abuzul în serviciu: ce arată în realitate decizia Curții de Apel Alba-Iulia